钦定古今图书集成/明伦汇编/官常典/第742卷 > 黄正〈子琰〉
## 钦定古今图书集成/明伦汇编/官常典/第742卷 > 黄正〈子琰〉

按《砀山县志》：“正字惟中，气质刚方，为人孝友。为邑吏
时，求直言，奏对称旨，擢御史，纠劾不避权势，忤旨，黜
为英山吏。会金山叛贼猖獗，求能讨贼者，或以正子
琰闻，征琰至，上问曰：‘有平贼方略’。对曰：‘臣年幼才弱，
不如臣父’。乃命正平贼，升左佥都御史。琰以功授南
京龙虎卫镇抚。未几，云南夷叛，命正往讨，凯旋至普”
安，放遣麾下。时普安镇守内臣所为不法，正欲劾奏
之。内臣潜通夷人，袭正不备。琰突围取援兵，转战三
十馀里，出围挺立而死，正遂遇害。琰方弱冠，上人哀
其忠孝勇烈，立《黄将军庙》祀之。